ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta 
Priezvisko:			CSÁDEROVÁ           	                       	Titul: Mgr., PhD.
Funkcia:			riaditeľka 
Znalosť jazykov:		anglický, ruský
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Ján 
Priezvisko:			BANÍK 			 		Titul: Mgr.
Funkcia:			Odborný pracovník pre testovanie 
a vyšetrovanie 
Znalosť jazykov:		anglický
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Tomáš 
Priezvisko:			PAGÁČ 			  	Titul: Ing.
Funkcia:			Odborný pracovník pre TUE  
Znalosť jazykov:		anglický, francúzsky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Soňa 
Priezvisko:			HAULIŠOVÁ 			 	Titul: Mgr.
Funkcia:			Odborný pracovník pre národný
register pre testovanie športovcov a ADAMS 
Znalosť jazykov:		anglicky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 
Meno: 				Andrej 
Priezvisko:			TOLDY			  		Titul: Mgr.
Funkcia:			Administratívny pracovník
Znalosť jazykov:		anglicky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Ľubomír
Priezvisko:			GULÁN		 			Titul: MUDr.
Funkcia:			Odborný pracovník pre výchovu 
a vzdelávanie 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Seibersdorf
Termín:			28.11. 2016
Prijímajúca organizácia:     	Seibersdorf Labor GMBH
Adresa:			Forschungszentrum 2444, Seibersdorf, Austria

Účel cesty:	Anti-Doping Workshop: Optimizing the Management and Process of Doping Contorl 
		
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	28. november 2016	9:30-16:00 

Navštívená organizácia:	Seibersdorf Labor GMBH 

Kontaktované osoby:	Odborní pracovníci a zástupcovia NADOs:	Chorvátsko, Maďarsko, Rakúsko, Slovensko, Slovinsko, Srbsko, Kosovo, Dánsko.
	Zástupcovia iNADO, CADF, UEFA, WADA, Seibersdorf Laboratories, Lausanne Laboratories.

Kontaktné adresy:	Adresár nezverejňujeme. 
4.	PRIEBEH ROKOVANÍ

Zahraničná pracovná cesta sa uskutočnila s cieľom získania informácií a praktických skúseností v súvislosti s optimalizáciou manažmentu a procesu dopingových kontrol. 

AD – 01	ÚVOD A SÚHRNNÁ AKTUALIZÁCIA                                        

Workshop bol organizovaný partnerským laboratóriom Seibersdorf s cieľom predstaviť teoretické a praktické riešenia manažmentu dopingovej kontroly. 
V jednotlivých častiach workshopu nám boli predstavené dôležité informácie o procese dopingovej kontroly, nových možnostiach manažmentu, spolupráci s medzinárodnými federáciami, optimalizácie transportu vzoriek a možnosti dlhodobého uskladnenia vzoriek v laboratóriu. Po každej prednáške bol vytvorený priestor na otázky a zdieľanie skúseností. 
Účasť na workshope nám poskytla dôležité informácie o teoretickej a praktickej realizácii dopingových kontrol.

AD – 02	PRACOVNÝ PROGRAM PREZENTÁCIE                                    

Pracovný program sympózia tvorili kľúčové odborné prezentácie:

1/	Zahájenie 
	Martina Schwaiger, Seibersdorf 
Günter Gmeiner, Seibersdorf

V úvodnom slove Martina Schwaiger privítala účastníkov workshopu a predstavila oblasti, ktorými sa laboratórium zaoberá.  Pán Gmeiner zahájil pracovný workshop a zhrnul témy, ktoré budú odprezentované. Taktiež predstavil nové procedúry (GHRF, Insulin, Long Term metabolites), nových zamestnancov (+5), nové zariadenie (LC-HRMS) a novú budovu, ktoré pribudnú do laboratória v roku 2017.

2/	Boj proti dopingu
Postoj WADA
	Stuart Kemp, WADA
		
	Stuart Kemp na začiatok predstavil nový program pre monitoring dodržiavania WADA stanovených pravidiel. Pod tento program bude spadať všetkých 300 signátorov Kódexu. Základnými princípmi programu budú: objektívny proces, ISO akreditácia, zameranie sa na kvalitu, ochrana čistých športovcov a nezávislí experti. Ďalej uviedol spôsoby, pomocou ktorých nás bude WADA kontrolovať: kontrola pravidiel a programov, online dotazník, dáta v systéme ADAMS, audity a iné zdroje informácií (média, vyšetrovanie...). Na záver uviedol, že cieľom tohto programu je podpora antidopingových organizácií pri zlepšovaní ich praxe.

	Inštrukcie kooperácie	
Joseph de Pencier, iNADO

Na úvod predstavil Inštitút národných antidopingových organizácií a zoznam 61 členov, ktorí sú členmi iNADO. ADA SR patrí taktiež medzi členov iNADO. Ďalej sa venoval príručkám a inštrukciám k zlepšeniu spolupráce medzi Národnými antidopingovými organizáciami a Medzinárodnými federáciami.  Predstavil výhody takejto spolupráce a kľúčové princípy k spolupráci, ktorými sú dôvera, transparentnosť, komunikácia a používanie systému ADAMS.

	Najnáročnejší rok v boji proti dopingu v športe
	Nenad Dikic, ADAS

Nenad Dikic sa vo svojej prezentácií venoval, krajinám a laboratóriám, ktoré patria v roku 2016 na WADA zoznam nevyhovujúcich (6 krajín, 7 laboratórií) a niekoľkým prípadovým štúdiám (Case of Russia, Case of Yelena Isinbayeva, Case of Daria Klishina, Case of Spain, Case of Meldonium, Case of Simone Biles), ktoré patrili v roku 2016 medzi najdiskutovanejšie. 

	Antidopingový program počas EURO 2016
	Marc Vouillamoz, UEFA

Marc Vouillamoz na úvod predstavil zoznam 27 Národných antidopingových agentúr, s ktorými má UEFA v súčasnosti podpísanú dohodu o spolupráci. Jednou z nich je aj Antidopingová agentúra Slovenskej republiky. Cieľom tejto dohody o spolupráci je vytvoriť účinnejší, inteligentnejší a vyvážený program, za pomoci zdieľania informácií, vyšetrovania a miest pobytu futbalových tímov. 
Taktiež nám predstavil štatistiku testovania tohtoročného programu počas EURO 2016. Spolu bolo odobraných 2242 vzoriek od 552 futbalistov, z toho bolo 1464 vzoriek odobraných mimosúťažne a 442 vzoriek súťažne počas 51 zápasov. Všetkých 24 tímov muselo hlásiť miesta svojho pobytu, ktoré UEFA zdieľala s príslušnými Národnými antidopingovými agentúrami spolu s plánom testovania a menami a vzorkami futbalistov, ktorí boli testovaní. 

	Audit odberu vzoriek
	Caroline Thom, UEFA

Caroline Thom predstavila nový program, ktorý implementovala UEFA počas tohto roku. Tento program vznikol na základe konzultácií s WADA, iNADO a Národnými antidopingovými agentúrami. Program je zameraný na komisárov dopingovej kontroly, ktorí predstavujú kľúčové osoby pri odbere vzoriek. UEFA bude vykonávať audit počas dopingovej kontroly minimálne raz za štyri roky, ako súčasť akreditačného procesu komisárov. Audit budú vykonávať piati audítori, ktorí sú skúsenými komisármi UEFA, na základe školenia a tréningu pre audítorov. Cieľom tohto programu je zmeniť alebo zlepšiť pravidlá a inštrukcie, lepšie pochopiť praktické problémy a získať obraz o spôsobe ako je dopingová kontrola vykonávaná v praxi, v porovnaní s tým ako ju popisuje dokumentácia.
		
	Optimalizovaná preprava vzoriek
	Jakob Mørkeberg, AD Denmark

Jakob Mørkeberg predstavil základné pravidlá, ktoré musia Antidopingové organizácie dodržiavať pri preprave vzoriek.	Pri transporte krvných vzoriek je potrebné, aby boli doručené do laboratória do 36 hodín od odberu, pretože analýza vzoriek v laboratóriu musí byt vykonaná do 48 hodín od odberu vzorky. Pri transporte krvných vzoriek je taktiež dôležité zachovať a monitorovať teplotu, aby nedošlo k poškodeniu vzorky. Laboratória vytvorili tzv. BSS vzorec (Blood stability score), ktorý slúži na zachovanie integrity a právnej kontroly krvných vzoriek. BSS = 3*T+CAT (CAT - čas medzi odberom a analýzou. T - priemerná teplota medzi odberom a analýzou). BSS musí byť vždy menšie ako 85. Antidopingové organizácie musia pri zbere a transporte vzoriek do laboratória dodržiavať výber správneho materiálu, monitorovanie teploty vzoriek, správne označenie, dátumy exspirácie, množstvo odoberanej vzorky a bezpečnostné pravidlá. 

Dlhodobé uskladňovanie vzoriek: perspektíva Národnej antidopingovej agentúry
Olivier Banuls, CADF

	Olivier Banuls predstavil ako CADF využíva dlhodobé uskladňovanie vzoriek v praxi. Prvým dôležitým prvkom je správny výber športovca (najlepší športovec počas sezóny/najlepší športovec počas konkrétneho podujatie). Výber športovca je ovplyvňovaný aj nasledovnými faktormi: dátami z biologického pasu športovca, výkonnosť, správanie, zranenia, miesta pobytu, ukončenie zmluvy a podobne.  Druhým dôležitým prvkom je opätovná analýza uskladnených vzoriek. Túto analýzu vykonávajú na základe vedeckého vývoja, nových technológií a analýz alebo nových dôkazov v procese vyšetrovania.
 	CADF využíva dlhodobé uskladňovanie vzoriek v laboratóriách od roku 2000. Spolu uskladňujú 1500 vzoriek v 31 laboratóriách.

Dlhodobé uskladňovanie vzoriek: perspektíva laboratória
Tiia Kuuranne, Lausanne

Tiaa Kuranne sa vo svojej prezentácií venovala dlhodobému uskladneniu vzoriek z pohľadu laboratória. Doba dlhodobého uskladnenia vzoriek v laboratóriu je 3 mesiace až 10 rokov pri teplote -20 až -80 stupňov. Každá vzorka môže podliehať opätovnej analýze. Podnetmi na opätovnú analýzu vzorky sú odporúčanie z laboratória, nové detekčné metódy, vysoko rizikový športovci, ABP, podozrivé miesta pobytu v systéme ADAMS a podozrivé výsledky z laboratória.

3/	Perspektíva Národných antidopingových agentúr   
           	David Müller, NADA Austria
	Agnes Tiszeker, HUNADO
	Tomáš Pagáč, SADA
	Nina Makuc, SLOADO

Každý z prezentujúcich predstavil svoju antidopingovú agentúru, prípadové štúdie z dopingových kontrol, nové programy a inovácie, ktoré implementovali v roku 2016 a taktiež tie, ktoré pripravujú v roku 2017.

4/ 	Zoznam zakázaných látok 2017 a APMU
	Christian Reichel, Seibersdorf
	Edmund Benetka, Seibersdorf

Christian Reichel predstavil nový Zoznam zakázaných látok a metód pre rok 2017 v porovnaní so zoznamom z roku 2016. 
Edmund Benetka sa vo svojej prezentácií venoval APMU (Athlete Passport Management Units) a technickému dokumentu TD2016EAAS.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

		ADA SR vykonáva svoju činnosť v oblasti dopingovej kontroly v súlade s celosvetovo platnými pravidlami, v priamej spolupráci a koordinácii so Svetovou antidopingovou agentúrou (WADA). V tomto zmysle bude nadväzne:   

-	iniciovať aktivity potrebné na splnenie WADA stanovených pravidiel počas ich monitoringu, 

-	navyšovať počet krvných odberov,

-	zohľadňovať možnosti dlhodobého uskladnenia vzoriek v laboratóriu v roku 2017,

-	dodržiavať efektívnejšie plánovanie testovania, s cieľom racionalizácie a optimalizácie 
	vykonaných dopingových kontrol a cielených testovaní,

-	koordinovať zavádzanie harmonizácie pravidiel a najnovších vývojových postupov v antidopingovej analytike a explanácii analytických výsledkov testov dopingovej kontroly.

6.	PRÍNOS 

	Poznatky z prezentácií Antidopingového workshopu v laboratóriu Seibersdorf sú prínosom pre plánovanie a prípravu optimalizácie manažmentu dopingovej kontroly pre rok 2017. 

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracovali: 	
Ing. Tomáš Pagáč, Mgr. Ján Baník, Mgr. Soňa Haulišová, Mgr. Andrej Toldy, Mgr. Žaneta Csáderová, PhD. 

Súhlasíme so zverejnením správy na webovej stránke Antidopingovej agentúry SR.

Bratislava, 29.11. 2016

Schválil:	Mgr. Žaneta CSÁDEROVÁ, PhD.